27 



af August ses den her i store Skarer, især Morgen og Aften, 

 navnlig dog om Aftenen, og de tiltager i Antal fra Dag til Dag. 

 Over Østre Anlæg ser man dem komme en Timestid før Sol- 

 nedgang. De kommer pludselig til Syne og synes altid at komme 

 fra Øst og Nord. Særlig talrige var de i Eftersommeren 1918. 

 Allerede i August indfandt sig Aften efter Aften i flere Dage 

 store Flokke af Digesvaler, derefter af By- og Forstuesvaler, der 

 efterhaanden naaede et Antal af over Tusinde. Efter en Tid at 

 have fløjet frem og tilbage over Anlæget og de tilstødende Ga- 

 der, forsvandt de lidt efter Solnedgang pludseligt allesammen i 

 nordlig Retning til det Sted, hvor de plejer at overnatte, de 

 store Rørskove ved Gjentofte Sø. Her kunde man for nogle 

 Aar siden — og kan formodentlig endnu — se, hvorledes de 

 bar sig ad med at søge Nattero i Rørene. Man saa dem fra 

 lidt før Solnedgang svæve over Søen i en betydelig Højde, og 

 jo nærmere Solen kom Horizonten, desto større blev deres An- 

 tal, der utvivlsomt beløb sig til flere Tusinde, foruden Forstue- 

 svaler, der udgjorde Flertallet, formentlig ogsaa Bysvaler og 

 muligvis ogsaa Digesvaler. Naar Solen saa forsvandt under 

 Horizonten, og der yderligere var gaaet et Kvarterstid, kunde 

 man se det pragtfulde Syn, hvorledes Svalerne, der saas mod 

 den klare, lyse Vesthimmel, i hastigt Tempo den ene efter den 

 anden dalede eller ligesom faldt ned i Rørbæltet, og i Løbet af et 

 Kvarter var alt roligt. Det hele foregik saa lydløst og stilfær- 

 færdigt, at man ikke vilde opdage det, naar man ikke havde 

 Opmærksomheden henvendt derpaa, saa meget mere som Mør- 

 ket samtidigt begyndte at indfinde sig. 



Denne Tiltagen af Antallet fortsættes daglig og kulminerer i 

 første Halvdel af September, og ved Midten af denne Maaned 

 eller noget senere plejer Hovedmængden at forsvinde, ofte ret 

 pludseligt. Man vedbliver dog ogsaa efter denne Tid at se Sva- 

 ler, endog i store Flokke; men det er kjendeligt, at de fleste er 

 rejst, og fra Slutningen af September ses kun faa og ind i Ok- 

 tober endnu færre. De sidste forsvinder da i Løbet af denne 

 Maaned — og i Maanedens Slutning er det forholdsvis sjældent 

 at se dem; men det hører dog ikke til de helt ualmindelige 

 Ting, at man kan se Svaler endnu i November. Det er kun 

 lykkedes mig en enkelt Gang at se Forstuesvalen saa sent, nem- 

 lig i Efteraaret 1918, da jeg saa en enkelt endnu 11 Novem- 

 ber, næsten en Maaned efter at jeg havde set de sidste. 



